सशक्तवाहिनी अभियान अंतर्गत पुलिस भर्ती हेतु प्रशिक्षण जारी
टीकमगढ़ | 02-सितम्बर-2017
जिला महिला सशक्तिकरण अधिकारी ने बताया है कि वीरांगना अवंतीबाई कन्या महाविद्यालय में पुलिस भर्ती हेतु प्रशिक्षण सुचारू रूप से चल रहा है। यह प्रशिक्षण महिलाओं की पुलिस विभाग में भागीदारी को बढ़ाने के उद्देश्य से दिया जा रहा है। उन्होंने बताया कि म.प्र. शासन के महिलाओं के बहुमुखी सशक्तिकरण हेतु शासकीय विभागों में भागीदारी बढ़ाने हेतु प्रतियोगी परीक्षाओं में चयन के उद्देश्य से सशक्त वाहिनी अभियान प्रारंभ किया गया है। इस प्रशिक्षण में भाग लेने के लिए इच्छुक बालिकायें अपना आवेदन कार्यालय में जमा कर सकती हैं।
प्रशिक्षण प्रारंभ होने के अवसर पर महाविद्यालय के प्राचार्य श्री आर.एन. द्विवेदी एवं प्राध्यापक श्रीमती प्रवीण झाम ने बालिकाओं को शुभकामना दीं। प्रशिक्षक के रूप में ब्लॉक महिला सशक्तिकरण अधिकारी श्री महेश दोहरे ने शासन की इस पहल को बालिकाओं के भविष्य हेतु एक सकारात्मक पहल बताया। श्री दोहरे के अलावा विकास बुंदेला एवं समीक्षा इंस्टीट्यूट के संचालक श्री पुष्पेन्द्र खरे भी प्रशिक्षक के रूप में कार्य करेंगे।